paragraph_text: Fantastični film, žanr igranog filma koji obrađuje fantastične teme koje uključuju magiju, fantastične svjetove, mitološka bića (vile, čarobnjaci, vještice, zmajevi, goblini, čudovišta) i folklor. Zajedno s horor filmovima i znanstveno-fantastičnim filmovima pripada nadžanru fantastike, a ponekad se preklapa s tim žanrovima, iako se vodi kao poseban žanr.